b'\n_START_ARTICLE_\nRab Butler\n_START_SECTION_\nBakgrunn, utdannelse, ekteskap\n_START_PARAGRAPH_\nButler ble f\xc3\xb8dt i Britisk India og levde der til ti\xc3\xa5rsalderen. Hans far, Sir Montague Butler, var guvern\xc3\xb8r for de indiske sentralprovinser. _NEWLINE_Han fikk sin utdannelse ved Marlborough College og Pembroke College i Cambridge. Der studerte han med gode resultater moderne spr\xc3\xa5k og historie, dessuten var han formann for Cambridge Union Society._NEWLINE_I 1926 giftet han seg med  Sydney Elizabeth Courtauld, datter av tekstilmagnaten Samuel Courtauld. Hans svigerfar gav ham en livrente og meget mer. Familien bodde i Essex og fikk fire barn: Sir Richard C. Butler (1929\xe2\x80\x932012), Adam Courtauld Butler (1931\xe2\x80\x932008), Samuel James Butler (f\xc3\xb8dt 1936) og Sarah Teresa Butler (f\xc3\xb8dt 1944). Etter at hustruen d\xc3\xb8de av kreft i 1954, giftet Butler seg med Mollie Courtauld (f\xc3\xb8dte Montgomerie) i september 1959.\n_START_SECTION_\nPolitisk l\xc3\xb8pebane\n_START_PARAGRAPH_\nButler var medlem av Underhuset fra 1929 til 1965. Det var ved hjelp av svigerfaren at han ble satt opp som det konservative partis kandidat i den sikre valgkretsen Saffron Walden._NEWLINE_Som sekret\xc3\xa6r for sir Samuel Hoare ble han, etter at Tories kom tilbake til regjeringsmakt i 1931, kalt sammen med ham til regjeringens India-ministerium, der han i 1932 avanserte til understatssekret\xc3\xa6r (viseminister). I 1938 vekslet han over til utenriksministeriet, der han ogs\xc3\xa5 ble understatssekret\xc3\xa6r. Forskjellig fra hans senere konkurrent Harold Macmillan, st\xc3\xb8ttet Butler den appeasementpolitikk som statsminister Neville Chamberlain fulgte. Dette skulle med \xc3\xa5rene stadig vekk anf\xc3\xb8res mot ham og kan ha medf\xc3\xb8rt at han ikke n\xc3\xa5dde helt til topps politisk. Da Chamberlain trakk seg i 1940, fors\xc3\xb8kte han uten hell \xc3\xa5 overtale utenriksminister Lord Halifax til \xc3\xa5 g\xc3\xa5 med til \xc3\xa5 p\xc3\xa5ta seg \xc3\xa5 bli den neste statsminister. Han ytret seg ogs\xc3\xa5 kritisk mot Chamberlains etterf\xc3\xb8lger Winston Churchill.  _NEWLINE_I 1941 kalte Churchill ham inn i kabinettet og gjorde ham til undervisningsminister. Som dette stod han i 1944 bak den progressive Education Act. I overgangsregjeringen i 1945 var han arbeidsminister i to m\xc3\xa5neder. _NEWLINE_Etter de konservatives valgnederlag i 1945 gjorde Churchill ham til formann for Conservative Research Department med oppdrag \xc3\xa5 fornye partiet._NEWLINE_Fra 1951 til 1955 var han finansminister (Chancellor of the Exchequer), fra 1957 til 1962 var han innenriksminister, og fra 1963 til 1964 var han utenriksminister._NEWLINE_Fra 1955 til 1959 var han Lord Privy Seal, og fra 1959 til 1961 var han formann for Det konservative parti._NEWLINE_I 1965 ble han utnevnt til Life peer som Baron Butler av Saffron Walden. Han hadde tidligere takket nei til en arvelig adelstittel. Fra 1966 til 1982 var han den f\xc3\xb8rste kansleren ved University of Essex.\n_START_SECTION_\nUtmerkelser\n_START_PARAGRAPH_\nButler var ridder av Hoseb\xc3\xa5ndsordenen og ble utnevnt til medlem av Order of the Companions of Honour. Han ble ogs\xc3\xa5 utnevnt til medlem av Det kongelige r\xc3\xa5d.'